Weduwee, twee ander skuil in badkamer tydens plaasaanval | Maroela Media
Oudkol. Sakkie Louwrens, direkteur van die misdaadbestrydingsorganisasie Heritage Protection Group (HPG), het Maandag aan Maroela Media gesê die aanval het omstreeks 21:00 op die vrou se plaas in die Maartenshoop-omgewing buite Lydenburg plaasgevind.
Die 41-jarige vrou, wie se man onlangs glo ná 'n siekte oorlede is, was in die huis saam met haar negejarige seun, 'n vriendin en die 23-jarige plaasvoorman, toe die voorman 'n telefoonoproep van 'n onbekende nommer ontvang het. Toe hy die oproep beantwoord, het hy gehoor dit is een van die plaaswerkers.
"Die werker het gesê sy vrou is baie siek en het die voorman versoek om hom te kom help. Die voorman is na die werkers se blyplek waar hy met sy aankoms deur vyf mans, van wie een ooglopend met 'n vuurwapen gewapen was, oorval en vasgebind is," het Louwrens gesê. Die verdagtes het toe reeds glo die werkers, 'n egpaar en nog 'n man, vasgebind en met die vuurwapen aangehou en gedreig.
Die verdagtes het daarna die voorman en al drie werkers na die hoofhuis gedwing. Die vrou het die groep sien aankom en hulself in die badkamer gaan toesluit terwyl sy hulp ontbied het.
"Naby die huis het een van die verdagtes die vrou se hond deur die nek geskiet en gewond. Hulle het daarna deur die hoofslaapkamer se venster geskiet en twee ander vertrekke se hoofvensters met klippe stukkend gegooi in 'n poging om toegang tot die huis te kry."
'n Omliggende boer het kort daarna by die huis opgedaag en die verdagtes het te voet van die toneel gevlug. Sover vasgestel kan word, is net die voorman se selfoon geroof. Geen ernstige beserings is aangemeld nie.
Vier spoorsnyers van HPG, lede van die TAE-veiligheidsnetwerk en die polisie was op die toneel. Die aanvallers kon daarin slaag om weg te kom.
Sers. Gerald Sedibe, provinsiale polisiewoordvoerder, het die voorval aan Maroela Media bevestig. Die polisie ondersoek 'n saak van huisroof. Niemand is nog in verband met die voorval in hegtenis geneem nie. Die ondersoek duur voort.
Dank die Here in die aanval is niemand beseer of vermoor nie, die plaasaanvalle neem toe en word in haat uitgedruk. Dit is tyd dat die United Nantions ingryp en begin skiet. Ons land is gekreupel onder misdaad, misdadigers Kom weg, hulle word gevaarliker en is swaar gewapen.
Ons Regeering, Agriform en Hooggeplaasdes sweig oor die stand van sake.
Beskerm ons mense, bemagtig ons boereen red ons land.
Hoe is dit moontlik dat plaasaanvallers altyd wegkom??
So die werker se vrou was nie siek nie? Lokval gewees?
Dink nie hul het ver gehardloop nie – is tien teen een in kennis gestel van die vrou wat nou die boerdery besit. Jaloesie en nyd noop hierdie mense om te kom vat wat nie hul s"n is nie.
Hoop die vrou en plaasbestuurder gradeer veiligheid op en wees versigtig om alle info sommer net aan almal daar uit te gee.
Die plaasaanvalle skakel met mekaar. Dit skakel ineen, Niemand is meer so naief om te dink dat dit losstaande insidente is nie.
Die boosheid self loop los rond en doen wat hulle mede selfverhewe barbare aan bewind voorsê en voor doen! Die arrogansie waarmee dit gebeur en die onaantasbaarheids houding skree ten hemele!!!! As ins bie self bewapen en optree nie gaan niemand nie!!!!!!